ಕಳೆದ 2005ರಲ್ಲಿ ಲೂಯಿಸಿಯಾನದ ಒಟ್ಟಾರೆ ರಾಜ್ಯದ ನಿವ್ವಳ ಉತ್ಪಾದನೆಯು US$168 ದಶಲಕ್ಷದಷ್ಟಿತ್ತು. ಇದರಂತೆ ರಾಷ್ಟ್ರದಲ್ಲಿ 24ನೇ ಸ್ಥಾನದಲ್ಲಿತ್ತು. ತಲಾ ವ್ಯಕ್ತಿಯ ಆದಾಯವು $30,952ನಷ್ಟಿದೆ, ಇದು ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ 41ನೇ ಶ್ರೇಣಿಯನ್ನು ಪಡೆದಿದೆ. 

ರಾಜ್ಯದ ಪ್ರಮುಖ ಕೃಷಿ ಉತ್ಪನ್ನಗಳಲ್ಲಿ ಸಮುದ್ರಾಹಾರ (ಇದು ವಿಶ್ವದ ಅತ್ಯಂತ ದೊಡ್ಡ ಏಡಿಮೀನಿನ ಉತ್ಪಾದಕವಾಗಿದೆ, ಸರಿಸುಮಾರು 90%ನಷ್ಟು ಏಡಿಮೀನನ್ನು ಸರಬರಾಜು ಮಾಡುತ್ತದೆ), ಹತ್ತಿ, ಸೋಯಾಬೀನ್ ಗಳು, ಹೈನು, ಕಬ್ಬು, ಕೋಳಿ ಸಾಕಣೆ ಹಾಗು ಮೊಟ್ಟೆ, ಡೈರಿ ಉತ್ಪನ್ನಗಳು, ಹಾಗು ಭತ್ತದ ಬೆಳೆಯು ಒಳಗೊಂಡಿದೆ. ಸಮುದ್ರಾಹಾರ ಉದ್ಯಮವು ಅಂದಾಜು 16,000 ಜನರಿಗೆ ನೌಕರಿ ನೀಡುವುದರ ಜೊತೆಗೆ ನೇರ ಬೆಂಬಲ ನೀಡುತ್ತದೆ. ಕಾರ್ಖಾನೆಗಳು ರಾಸಾಯನಿಕ ಉತ್ಪನ್ನಗಳು, ಪೆಟ್ರೋಲಿಯಂ ಹಾಗು ಕಲ್ಲಿದ್ದಲ ಉತ್ಪನ್ನಗಳು, ಸಂಸ್ಕರಣಾ ಆಹಾರಗಳು ಹಾಗು ಸಂಚಾರ ಸಾಧನಗಳು ಹಾಗು ಕಾಗದ ಉತ್ಪನ್ನಗಳನ್ನು ತಯಾರಿಸುತ್ತವೆ. ವಿಶೇಷವಾಗಿ ನ್ಯೂ ಆರ್ಲಿಯನ್ಸ್ ಪ್ರದೇಶದ ಪ್ರವಾಸೋದ್ಯಮವು ಆರ್ಥಿಕತೆಗೆ ಒಂದು ಪ್ರಮುಖ ಅಂಶವಾಗಿದೆ. 

ನ್ಯೂ ಆರ್ಲಿಯನ್ಸ್ ಹಾಗು ಬೇಟನ್ ರೂಜ್ ನಡುವೆ ಮಿಸ್ಸಿಸ್ಸಿಪ್ಪಿ ನದಿಯ ದಂಡೆಯ ಮೇಲೆ ನೆಲೆಯಾಗಿರುವ ಪೋರ್ಟ್ ಆಫ್ ಸೌತ್ ಲೂಯಿಸಿಯಾನ, ಪಶ್ಚಿಮ ಖಗೋಳಾರ್ಧದ ಅತ್ಯಂತ ದೊಡ್ಡ ಬಂದರಾಗಿದೆಹಾಗೂ ವಿಶ್ವದ 4ನೇದೊಡ್ಡ ಬಂದರಾಗಿದೆ. ಅಲ್ಲದೇ ವಿಶ್ವದ ಅತ್ಯಂತ ದೊಡ್ಡ ಸರಕು ಸಾಗಣೆ ಬಂದರೆನಿಸಿದೆ.

ನ್ಯೂ ಆರ್ಲಿಯನ್ಸ್ ಹಾಗು ಶ್ರೆವೆಪೋರ್ಟ್ ಅಭಿವೃದ್ಧಿ ಹೊಂದುತ್ತಿರುವ ಚಲನಚಿತ್ರೋದ್ಯಮದ ತವರಾಗಿದೆ. ರಾಜ್ಯವು ನೀಡುವ ಪ್ರೋತ್ಸಾಹಧನಗಳು ಹಾಗು ಹುರುಪಿನ ಪ್ರಚಾರವು ಸ್ಥಳೀಯ ಚಲನಚಿತ್ರೋದ್ಯಮದ ಶೀಘ್ರ ಬೆಳವಣಿಗೆಗೆ ಕಾರಣವಾಗಿದೆ. ಕಳೆದ 2007ರ ಉತ್ತರಾರ್ಧ ಹಾಗು 2008ರ ಆರಂಭದಲ್ಲಿ, ಟ್ರೆಮೆಯಲ್ಲಿ ಒಂದು ಉತ್ತಮ ಮಟ್ಟದ ಉತ್ಪಾದನೆ ಸೌಲಭ್ಯಗಳು, ಒಂದು ಚಲನಚಿತ್ರ ತರಬೇತಿ ಸಂಸ್ಥೆಯನ್ನು ಒಳಗೊಂಡಂತೆ ಫಿಲಂ ಸ್ಟುಡಿಯೋವನ್ನು ಆರಂಭಿಸಲು ಯೋಜಿಸಲಾಗಿತ್ತು. 
ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಅತ್ಯಂತ ದೊಡ್ಡ ಮಟ್ಟದಲ್ಲಿ ಹಾಟ್ ಸಾಸ್‌ಗಳನ್ನು ತಯಾರಿಸುವ ಸಂಸ್ಥೆ ಮ್ಯಾಕ್ ಇಲ್ಹೆನ್ನಿ ಕಂಪನಿಯು ಟಬಸ್ಕೋ ಸಾಸ್ ನ್ನು ಮಾರಾಟ ಮಾಡುತ್ತದೆ, ಈ ಸಂಸ್ಥೆಯು ಅವೇರಿ ದ್ವೀಪದ ಮೂಲವಾಗಿದೆ.

ಲೂಯಿಸಿಯಾನ ಮೂರು ವೈಯಕ್ತಿಕ ಆದಾಯ ತೆರಿಗೆ ವರ್ಗಗಳನ್ನು ಹೊಂದಿದೆ, ಇದು 2%ನಿಂದ 6%ವರೆಗಿನ ಗುಂಪುಗಳಲ್ಲಿವೆ. ಮಾರಾಟ ತೆರಿಗೆ ಪ್ರಮಾಣವು 4%ನಷ್ಟಿದೆ: ಇದರಲ್ಲಿ 3.97% ಲೂಯಿಸಿಯಾನ ಮಾರಾಟ ತೆರಿಗೆ ಹಾಗು 03% ಲೂಯಿಸಿಯಾನ ಪ್ರವಾಸೋದ್ಯಮ ಪ್ರಚಾರ ಜಿಲ್ಲಾ ಮಾರಾಟ ತೆರಿಗೆಯಾಗಿದೆ. ರಾಜಕೀಯ ಉಪವಿಭಾಗಗಳು ಸಹ ರಾಜ್ಯದ ಶುಲ್ಕಗಳ ಜತೆ ತಮ್ಮದೇ ಸ್ವಂತ ಮಾರಾಟ ತೆರಿಗೆಗಳನ್ನು ವಿಧಿಸುತ್ತವೆ. ರಾಜ್ಯದಲ್ಲಿ ಯೂಸ್ ಟ್ಯಾಕ್ಸ್ ಸಹ ಅಸ್ತಿತ್ವದಲ್ಲಿದೆ, ಇದರಲ್ಲಿ 4% ಕಂದಾಯ ಇಲಾಖೆಯು ಸ್ಥಳೀಯ ಸರಕಾರಗಳಿಗೆ ವಿತರಣೆ ಮಾಡುವುದು ಒಳಗೊಂಡಿದೆ. ಆಸ್ತಿ ತೆರಿಗೆಗಳನ್ನು ನಿಗದಿಪಡಿಸಿ ಸ್ಥಳೀಯ ಮಟ್ಟದಲ್ಲಿ ಸಂಗ್ರಹಿಸಲಾಗುತ್ತದೆ. ಲೂಯಿಸಿಯಾನ ಒಂದು ಅನುದಾನಿತ ರಾಜ್ಯವಾಗಿದ್ದು, ಸಂದಾಯವಾದ ಪ್ರತಿ ಡಾಲರ್‌ಗೆ ಫೆಡರಲ್ ಸರ್ಕಾರದಿಂದ $1.44ನಷ್ಟು ಹಣವನ್ನು ಸ್ವೀಕರಿಸುತ್ತದೆ.

ಲೂಯಿಸಿಯಾನದ ಆರ್ಥಿಕತೆಯಲ್ಲಿ ಪ್ರವಾಸೋದ್ಯಮ ಹಾಗು ಸಂಸ್ಕೃತಿಯು ಪ್ರಮುಖ ಪಾತ್ರ ವಹಿಸುತ್ತದೆ, ಇದರಿಂದ ವಾರ್ಷಿಕವಾಗಿ $5.2 ಶತಕೋಟಿ ಗಳಿಕೆಯಿದೆಯೆಂದು ಅಂದಾಜಿಸಲಾಗಿದೆ. 
ಲೂಯಿಸಿಯಾನ ಹಲವು ಪ್ರಮುಖ ಸಾಂಸ್ಕೃತಿಕ ಸಮಾರಂಭಗಳನ್ನು ಆಯೋಜಿಸುತ್ತದೆ, ಉದಾಹರಣೆಗೆ ವರ್ಲ್ಡ್ ಕಲ್ಚರಲ್ ಇಕನಾಮಿಕ್ ಫೋರಮ್, ಇದನ್ನು ಪ್ರತಿ ವರ್ಷ ಶರತ್ಕಾಲದಲ್ಲಿ ನ್ಯೂ ಆರ್ಲಿಯನ್ಸ್ ಮೋರಿಯಲ್ ಕನ್ವೆನ್ಶನ್ ಸೆಂಟರ್ ನಲ್ಲಿ ನಡೆಸಲಾಗುತ್ತದೆ.

ಜನವರಿ 2010ರಲ್ಲಿ ರಾಜ್ಯದಲ್ಲಿ ನಿರುದ್ಯೋಗ ಪ್ರಮಾಣವು 7.4%ರಷ್ಟಿತ್ತು.[162] ಲೂಯಿಸಿಯಾನದಲ್ಲಿ ಒಬ್ಬ ಆಫ್ರಿಕನ್ ಅಮೆರಿಕನ್ ಶ್ವೇತ ವರ್ಣೀಯನಿಗಿಂತ ಮೂರು ಪಟ್ಟು ನಿರುದ್ಯೋಗಕ್ಕೀಡಾಗುವ ಸಾಧ್ಯತೆಯಿದೆ. 

ಆರ್ಥಿಕತೆ
ಯುರೋಪಿಯನ್ ಅಮೆರಿಕನ್ನರು
ಭೌಗೋಳಿಕ
ಫೆಡರಲ್ ಅನುದಾನಗಳು ಹಾಗು ವೆಚ್ಚ